CELEX: 32020D0902
Language: lt
Date: 1593388800000
Title: Tarybos sprendimas (BUSP) 2020/902 2020 m. birželio 29 d. kuriuo iš dalies keičiamas Sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS)

30.6.2020   
               
               
                  LT
               
               
                  Europos Sąjungos oficialusis leidinys
               
               
                  L 207/30
               
            
         TARYBOS SPRENDIMAS (BUSP) 2020/902
         2020 m. birželio 29 d.
         kuriuo iš dalies keičiamas Sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS)
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2013 m. liepos 3 d. Taryba priėmė Sprendimą 2013/354/BUSP (1), kuriuo EUPOL COPPS veikla tęsiama nuo 2013 m. liepos 1 d.;
                  
               
                     (2)
                  
                  
                     2019 m. birželio 28 d. Taryba priėmė Sprendimą (BUSP) 2019/1114 (2), kuriuo iš dalies pakeistas Sprendimas 2013/354/BUSP ir jo galiojimas pratęstas nuo 2019 m. liepos 1 d. iki 2020 m. birželio 30 d.;
                  
               
                     (3)
                  
                  
                     2019 m. kovo 28 d. Politinis ir saugumo komitetas (toliau – PSK) susitarė, o 2020 m. balandžio 16 d. patvirtino, kad misija, išlaikant tuos pačius įgaliojimus, turėtų būti pratęsta tolesniam 12 mėnesių laikotarpiui iki 2021 m. birželio 30 d., suprasdamas, kad, kai tik aplinkybės leis, bus atliekama misijos strateginė peržiūra;
                  
               
                     (4)
                  
                  
                     šiam naujam vienų metų laikotarpiui EUPOL COPPS turėtų būti skirta orientacinė finansavimo suma;
                  
               
                     (5)
                  
                  
                     2020 m. gegužės 14 d. PSK taip pat susitarė, kad Kauko AALTOMAA, kuris 2017 m. rugsėjo 28 d. buvo paskirtas misijos vadovu Politinio ir saugumo komiteto sprendimu (BUSP) 2017/1802 (3) ir kurio įgaliojimai 2019 m. liepos 2 d. Politinio ir saugumo komiteto sprendimu (BUSP) 2019/1165 (4) buvo pratęsti iki 2020 m. birželio 30 d., turėtų toliau eiti šias pareigas iki 2020 m. rugsėjo 30 d.;
                  
               
                     (6)
                  
                  
                     Sprendimas 2013/354/BUSP turėtų būti atitinkamai iš dalies pakeistas;
                  
               
                     (7)
                  
                  
                     EUPOL COPPS bus vykdoma aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas 2013/354/BUSP iš dalies keičiamas taip:
            
                        1.
                     
                     
                        6 straipsnis papildomas šia dalimi:
                        
                           „8.   Kauko AALTOMAA skiriamas misijos vadovu laikotarpiu nuo 2020 m. liepos 1 d. iki 2020 m. rugsėjo 30 d.“;
                        
                     
                  
                        2.
                     
                     
                        12 straipsnio 1 dalis papildoma šia pastraipa:
                        „Orientacinė finansavimo suma, skirta su EUPOL COPPS susijusioms išlaidoms laikotarpiu nuo 2020 m. liepos 1 d. iki 2021 m. birželio 30 d. padengti, yra 12 651 893,91 EUR.“;
                     
                  
                        3.
                     
                     
                        15 straipsnio trečia pastraipa pakeičiama taip:
                        „Jis nustoja galioti 2021 m. birželio 30 d.“
                     
                  
         
            2 straipsnis
            Šis sprendimas įsigalioja jo priėmimo dieną.
            Jis taikomas nuo 2020 m. liepos 1 d.
         
         
            Priimta Briuselyje 2020 m. birželio 29 d.
            
               
                  Tarybos vardu
               
               
                  Pirmininkė
               
               A. METELKO-ZGOMBIĆ
            
         
         
            (1)  2013 m. liepos 3 d. Tarybos sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS) (OL L 185, 2013 7 4, p. 12).
         
            (2)  2019 m. birželio 28 d. Tarybos sprendimas (BUSP) 2019/1114, kuriuo iš dalies keičiamas Sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS) (OL L 176, 2019 7 1, p. 5).
         
            (3)  2017 m. rugsėjo 28 d. Politinio ir saugumo komiteto sprendimas (BUSP) 2017/1802 dėl Europos Sąjungos policijos misijos Palestinos teritorijose (EUPOL COPPS) vadovo skyrimo (EUPOL COPPS/1/2017) (OL L 259, 2017 10 7, p. 20).
         
            (4)  2019 m. liepos 2 d. Politinio ir saugumo komiteto sprendimas (BUSP) 2019/1165, kuriuo pratęsiamas Europos Sąjungos policijos misijos Palestinos teritorijose (EUPOL COPPS) vadovo įgaliojimų terminas (EUPOL COPPS/1/2019) (OL L 182, 2019 7 8, p. 43).